হজরত অলিমান দেওয়ান শাহ আগদিয়াসহ হোমনাবাদ ও রৌশনাবাদের বিভিন্ন এলাকায় ইসলাম প্রচার করেছেন। তিনি এ অঞ্চলে একজন প্রখ্যাত ইসলাম প্রচারক ছিলেন। হজরত অলিমান দেওয়ান শাহ তার শেষ জীবন পর্যন্ত ধর্ম প্রচার করে গেছেন। ইসলাম প্রচারে তিনি অতুলনীয় ভূমিকা পালন করেছেন। আগদিয়া থেকে দুর-দুরন্তে যেয়ে মানুষকে ইসলামের দাওয়াত দিতেন। তার অতুলনীয় ব্যবহার ও অন্যান্য গুণাবলীর দিকে আকৃষ্ট হয়ে বহু হিন্দু ধর্মালম্বী মানুষ দলে দলে ইসলামের শান্তির বাণী গ্রহণ করেন। এর ফলে হিন্দু অধ্যুষিত এই অঞ্চল মুসলিম সংখ্যাগরিষ্ঠ হয়ে উঠে। ইসলামের সুশীতল ছায়ায় আসা এসব নওমুসলিমদের তিনি তাঁর বাড়ির পাশে অবস্থিত তাকিয়া তথা দরবারে নিয়ে আসতেন এবং এ সকল মানুষকে ইসলাম ধর্ম ও জীবন ব্যবস্থা সম্পর্কে জ্ঞান দান করেন। একই সঙ্গ তার ওপর অর্পিত দায়িত্ব পালনার্থে তিনি তার বংশধর ও শিষ্যদের ইসলাম প্রচারের ধারাবিকতা বজায় রাখার আদেশ দেন। এরই ধারাবিকতায় তাঁরপুত্র খওয়াজ শাহ মজুমদার দ্বীন প্রচারের ধারাবিকতা বজায় রাখেন। ইসলাম প্রচারের পাশাপাশি তিনি আগদিয়াতে ইসলামী সমাজ ব্যবস্থারও প্রবর্তন করেন। তিনি ছিলেন আগদিয়া মৌজার অধিকর্তা। তাঁর ইন্তেকালের পর ধারাবাহিকভাবে তাঁর জ্যেষ্ঠপুত্র জাহের মজুমদার এবং দৌহিত্র আজগর আলী মজুমদার আগদিয়ার সমাজ ব্যবস্থা পরিচালনা করেন। হযরত অলিমান দেওয়ান শাহ এর ইন্তেকালের পর আগদিয়ার মাটিতে তাঁকে দাফন করা হয় । আজও হাজারো ভক্তের ভালোবাসা ও দোয়ায় সিক্ত হচ্ছে তার কবর। যিনি ইসলাম প্রচারক হিসেবে কুমিল্লা অঞ্চলের উজ্জ্বল নক্ষত্র হয়ে আছেন। বেঁচে আছেন সহস্র ধর্মপ্রান মুসলিমের হৃদয় ও মননে। 

গুরু পরিচিতি
দেওয়ানী পরিচালনা
কুমিল্লায় আগমন
ইসলাম প্রচার